రాజేష్ క్షీరసాగర్

రాజేష్ వినాయకరావు క్షీరసాగర్ ( మరాఠీ : राजेश विनायकराव क्षीरसागर ) మహారాష్ట్ర రాష్ట్రానికి చెందిన రాజకీయ నాయకుడు. ఆయన కొల్హాపూర్ నార్త్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.  
రాజకీయ జీవితం
రాజేష్ క్షీరసాగర్ శివసేన పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2009లో జరిగిన శాసనసభ ఎన్నికలలో కొల్హాపూర్ నార్త్ శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి ఛత్రపతి మలోజీరాజే షాహూపై 3687 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014లో జరిగిన శాసనసభ ఎన్నికలలో తన సమీప ప్రత్యర్థి కాంగ్రెస్ పార్టీ అభ్యర్థి కదం సత్యజిత్ శివాజీరావుపై 22,421 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

రాజేష్ క్షీరసాగర్ 2019లో జరిగిన శాసనసభ ఎన్నికలలో కొల్హాపూర్ నార్త్ శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చంద్రకాంత్ పండిట్ జాదవ్ చేతిలో 15,199 ఓట్ల తేడాతో ఓడిపోయి ఆ తరువాత మహారాష్ట్ర రాష్ట్ర ప్రణాళికా సంఘం కార్యనిర్వాహక అధ్యక్షుడిగా నియమితుడయ్యాడు. ఆయన 2024లో జరిగిన శాసనసభ ఎన్నికలలో తన సమీప ప్రత్యర్థి మహావికాస్ అఘాడీ అభ్యర్థి రాజేష్ లట్కర్‌పై 29563 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు